Frequently Asked Questions (FAQ)
କେନ୍ଦ୍ରାପଡା, ଅକ୍ଟୋବର ୨(ଲୋକାଲ ୱାୟାର): ଚଳିତ ବର୍ଷ ଗାନ୍ଧୀ ଜୟନ୍ତୀ (ଶୁକ୍ରବାର) ଅବସରରେ କେନ୍ଦ୍ରାପଡା ସହର ଉପକଣ୍ଠ ସ୍ଥିତ ଗରାପୁର ବଙ୍ଗଳାଠାରେ ସରକାରଙ୍କ ପ୍ରସ୍ତାବିତ ମହାତ୍ମାଗାନ୍ଧୀ ସଂଗ୍ରହାଳୟ ଅନାବରଣ ହେବାର ଥିଲା ।
ହେଲେ କରୋନା ଯୋଗୁଁ ନିର୍ମାଣ କାର୍ଯ୍ୟ ସରିନଥିବାରୁ ଏହା ଆସନ୍ତା ବର୍ଷକୁ ଘୁଞ୍ଚିଯାଇଥିବା ଜଣାଯାଇଛି ।
ମିଳିଥିବା ସୂଚନା ଅନୁସାରେ ଜିଲ୍ଲା ପ୍ରଶାସନ ଦ୍ୱାରା କେନ୍ଦ୍ରାପଡ଼ା ସହର ଉପକଣ୍ଠ ଗରାପୁର ବଙ୍ଗଳାର ଗୋଟିଏ ପାଖକୁ ଏକ ସଂଗ୍ରହାଳୟ ଭାବେ ବିକଶିତ କରିବାକୁ ଯୋଜନା କରାଯାଇଥିଲା ।
ଏହି ପ୍ରକଳ୍ପ ପାଇଁ ଗତ ବର୍ଷ ଜିଲ୍ଲା ପ୍ରଶାସନ ୨୦୨୦ ଗାନ୍ଧୀ ଜୟନ୍ତୀଙ୍କୁ ତାରିଖ ଘୋଷଣା କରିଥିଲେ । ମାତ୍ର କରୋନା ଯୋଗୁଁ ସବୁ କିଛି ବନ୍ଦ ହୋଇଗଲା ।
ଏପରିକି ନିର୍ମାଣ କାମ ବି ଶେଷ ହୋଇ ପାରିନି । ଏହି କାମ ସରିବାକୁ ଆହୁରି ୬ରୁ ୭ ମାସ ସମୟ ଲାଗିବ ବୋଲି କେନ୍ଦ୍ରାପଡ଼ା ଜିଲ୍ଲାପାଳ ସମର୍ଥ ବର୍ମା କହିଛନ୍ତି ।
ସେ ଆହୁରି କହିଛନ୍ତି; ଗତବର୍ଷ ମହାତ୍ମା ଗାନ୍ଧୀଙ୍କ ୧୫୦ତମ ବାର୍ଷିକୀ ଅବସରରେ ଜିଲ୍ଲାପ୍ରଶାସନ ଏହି ପୁରାତନ ବଙ୍ଗଳାର ଗୋଟିଏ ପାଖକୁ ଏକ ମହାତ୍ମା ଗାନ୍ଧୀ ସଂଗ୍ରହାଳୟ କରିବାକୁ ମନସ୍ଥ କରିଥିଲେ ।
କାରଣ ମହାତ୍ମା ଗାନ୍ଧୀ ୧୯୩୪ ମସିହାରେ କରିଥିବା ପଦଯାତ୍ରା ସମୟରେ ଏହି ବଙ୍ଗଳାରେ ୩ ଦିନ ବିତାଇଥିଲେ ।
ସାଧାରଣ କାର୍ଯ୍ୟ ବିଭାଗ (ପବ୍ଲିକ୍ ୱାର୍କ ଡିପାର୍ଟମେଣ୍ଟ) ଗରପୁର ସ୍ଥିତ ଏହି ବଙ୍ଗଳାର ମାଲିକାନା ସ୍ୱତ୍ୱ ରଖିଥିବା ବେଳେ ଗତବର୍ଷ ଇସ୍ପାତ ଓ ଖଣିମନ୍ତ୍ରୀ ପ୍ରଫୁଲ୍ଲ କୁମାର ମଲ୍ଲିକ ଉପରୋକ୍ତ ବଙ୍ଗଳାକୁ ପରିଦର୍ଶନ କରିବା ସହ ପ୍ରସ୍ତାବିତ ମହାତ୍ମା ଗାନ୍ଧୀ ସଂଗ୍ରହାଳୟ ପାଇଁ ଜିଲ୍ଲା ପ୍ରଶାସନ ସହ ଆଲୋଚନା କରିଥିଲେ ।
ପ୍ରାସ୍ତାବିତ ଏହି ସଂଗ୍ରହାଳୟରେ ଗୋଟିଏ ଖଦି ଆଉଟଲେଟ୍, ଏକ ଫଟୋ ଚିତ୍ର ଗ୍ୟାଲେରୀ, ଏକ ଲାଇବ୍ରେରୀ, ଗାନ୍ଧୀଙ୍କ ବ୍ୟବହୃତ ଚୌକି, ଟେବୁଲ୍, ଅନ୍ୟାନ୍ୟ ଆସବାବପତ୍ର ଆଦି ସ୍ଥାନିତ ହେବ । ଏନେଇ ଜିଲ୍ଲା ପ୍ରଶାସନ ଗାନ୍ଧୀଙ୍କ କେନ୍ଦ୍ରାପଡ଼ା ଗସ୍ତ ସମୟରେ ବ୍ୟବହୃତ ସମସ୍ତ ଆସବାବପତ୍ରକୁ ସଂରକ୍ଷିତ କରି ରଖିଛନ୍ତି ।
ଏ ବାବଦରେ କେନ୍ଦ୍ରାପଡ଼ା ବିଧାୟକ ଶଶୀଭୂଷଣ ବେହେରା କହିଛନ୍ତି ଲୋକମାନଙ୍କୁ ଅସ୍ପୃଶ୍ୟତା ବିରୁଦ୍ଧରେ ସଙ୍ଗଠିତ କରିବା ପାଇଁ ମହାତ୍ମାଗାନ୍ଧୀ କେନ୍ଦ୍ରାପଡା ଗସ୍ତରେ ଆସିଥିଲେ ।
ତେବେ ମହାତ୍ମା ଗାନ୍ଧୀ କେନ୍ଦ୍ରାପଡ଼ା ଆସିବାର ୮୬ ବର୍ଷ ପରେ ଆମେ ଗତ ବର୍ଷ ଗରପୁର ବଙ୍ଗଳାର ଗୋଟିଏ ପାର୍ଶକୁ ସଂଗ୍ରହାଳୟ କରିବାକୁ ନିଷ୍ପ ି ନେଇଥିଲୁ ।
ମହାତ୍ମା ଗାନ୍ଧୀ ୧୯୩୪ ପଦଯାତ୍ରା ସମୟରେ ଏହି ବଙ୍ଗଳାରେ ରହିଥିବାରୁ ଓ ଏହା ଭାରତ ସ୍ୱାଧୀନତା ସଂଗ୍ରାମରେ ମହାତ୍ମାଗାନ୍ଧୀଙ୍କ ଭୂମିକାକୁ ଦେଖାଉଥିବାରୁ ଏପରି ଏକ ପରିକଳ୍ପନା କରାଯାଇଥିଲା ।
ମିଳିଥିବା ସୂଚନା ଅନୁସାରେ ମହାତ୍ମା ଗାନ୍ଧୀ ୧୯୩୪ ମସିହାରେ ଅସ୍ପୃଶ୍ୟତା ବିରୋଧରେ କରିଥିବା ପଦଯାତ୍ରା ସମୟରେ କେନ୍ଦ୍ରାପଡ଼ା ଆସିଥିବା ବେଳେ ଏଠାରେ ମେ ୨୭ରୁ ମେ' ୨୯ ତାରିଖ ଯାଏଁ ଏହି ବଙ୍ଗଳାରେ ରହିଥିଲେ ।
ଦେଶର ସ୍ୱାଧୀନତା ସଂଗ୍ରାମରେ ଗାନ୍ଧିଜୀଙ୍କ ଏହି ପଦଯାତ୍ରା ଗୁରୁତ୍ୱ ବହନ କରେ । ଏହି ପଦଯାତ୍ରା ସମୟରେ ମହାତ୍ମା ଗାନ୍ଧୀ କିଛି ଦଳିତଙ୍କୁ ମନ୍ଦିର ପ୍ରବେଶ କରାଇବାର ସୁଯୋଗ ଆଣି ଦେଇଥିଲେ ।
ମେ' ୨୮ ତାରିଖରେ ଗରପୁରଠାରେ ମହାତ୍ମା ଗାନ୍ଧୀ ସର୍ବସାଧାରଣଙ୍କ ପାଇଁ ଏକ ସାଧାରଣ ସଭାର ଆୟୋଜନ କରି ସେଠାରେ ସମ୍ବୋଧିତ କରିଥିଲେ ବୋଲି କେନ୍ଦ୍ରାପଡା କଲେଜର ପୂର୍ବତନ ଅଧ୍ୟକ୍ଷ ନନ୍ଦ କିଶୋର ପରିଡ଼ା କହିଛନ୍ତି ।
ଏ ବାବଦରେ ଗବେଷକ ଡକ୍ଟର ବାସୁଦେବ ଦାସ କହିଛନ୍ତି; ୧୯୩୪ ମସିହାରେ ଗାନ୍ଧୀଙ୍କ ଏହି ପଦଯାତ୍ରା ସମୟରେ ସେ କେନ୍ଦ୍ରାପଡ଼ାରେ ୪ ଦିନ ରହିବା ସହ ବିଭିନ୍ନ ସ୍ଥାନ ଭ୍ରମଣ କରିଥିଲେ ।
ଗାନ୍ଧୀଙ୍କ ସହ ଏହି ପଦଯାତ୍ରାରେ ମୀରାବେନ୍, ଗୋପବନ୍ଧୁ ଚୌଧୁରୀ, ରାଜ କ୍ରିଷ୍ଣା ବୋଷ, ରମାଦେବୀ, ଜର୍ମାନର ଯୁବକ କେ କୁଟୋ, ଉମା ବଜାଜ୍, ବିନୋଦ କାନୁନଗୋ, ସୁରେନ୍ଦ୍ରନାଥ ପଟ୍ଟନାୟକ, ମନମୋହନ ଚୌଧୁରୀ, ଯଦୁମଣି ମଙ୍ଗରାଜ ପ୍ରମୁଖ ଯୋଗ ଦେଇଥିଲେ ।
୧୯୩୪ ମସିହାର ଏହି ପଦଯାତ୍ରା ବେଳେ ମହାତ୍ମା ଗାନ୍ଧୀ କେନ୍ଦ୍ରାପଡାର ଧୁମାଟ୍ ନାମକ ଏକ ଗାଁକୁ ବୁଲିଯିବା ସହ ସେଠାକାର ଜଣେ ବ୍ୟକ୍ତିଙ୍କ ଘରେ ମେ' ୩୦ ତାରିଖରେ ରହିଥିଲେ ।
ସେଠାରେ ସେ ଏକ ବାଉଁଶ ଗଛ ମଧ୍ୟ ଲଗାଇଥିଲେ । ପରବର୍ତ୍ତୀ ସମୟରେ ଏହି ବ୍ୟକ୍ତିଙ୍କ ଘର ଏକ ଗାନ୍ଧୀ ଆଶ୍ରମରେ ପରିଗଣିତ ହୋଇଥିଲା ।
ଏବେ ବି ଧୁମଟରେ ଗାନ୍ଧୀ ଲଗାଇଥିବା ଏହି ବାଉଁଶ ଗଛ ଗାନ୍ଧୀଙ୍କ ମୂକ ସାକ୍ଷୀ ଭଳି ଛିଡ଼ା ହୋଇଛି ବୋଲି ଡକ୍ଟର ଶ୍ରୀ ଦାସ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
